AIŠKINAMASIS RAŠTAS

Dėl Molėtų rajono savivaldybės tarybos 2015 m. sausio 29 d. sprendimo Nr. B1-2 „ Dėl Molėtų rajono savivaldybės komunalinių atliekų tvarkymo sistemos organizavimo“ pakeitimo

**1. Parengto tarybos sprendimo projekto tikslai ir uždaviniai**

Pagal Atliekų tvarkymo įstatymo 30 straipsnio 3 dalies 9 punktą savivaldybė gali pavesti atliekų tvarkymo administratoriui kitas su komunalinių atliekų tvarkymo sistemos organizavimu susijusias funkcijas. Šiuo tarybos sprendimu prie visų jau pavestų funkcijų siūloma pavesti papildomą funkciją - vadovaujantis teisės aktų nustatyta tvarka ir terminais Aplinkos apsaugos agentūrai elektroniniu būdu teikti informaciją apie regioniniuose atliekų tvarkymo planuose, Valstybiniame atliekų tvarkymo plane ir kituose teisės aktuose nustatytų reikalavimų ir užduočių vykdymą.

Atsižvelgiant į tai, kad 2017 m. biželio 29 d. Molėtų rajono savivaldybės tarybos posėdžio metu buvo nuspręsta nutraukti 2015 m. sausio 2 d. Komunalinių atliekų surinkimo, nuvežimo ir tvarkymo sistemos administravimo Molėtų rajono savivaldybės teritorijoje sutartį su UAB “Molėtų švara”, bei įvertinus patiriamas komunalinių atliekų tvarkymo sistemos administravimo išlaidas siūloma nustatyti, kad Molėtų rajono savivaldybės atliekų tvarkymo sistemos organizavimo funkcijoms vykdyti išlaidos negalėtų viršyti 19 procentų gautų pajamų iš komunalinių atliekų tvarkymo, laikotarpiui iki 2019 m. gruodžio 31 d.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 18 straipsnio 1 dalis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės. Reglamentuotas komunalinių atliekų tvarkymo administravimo išlaidų dydis.

Neigiamų pasekmių nėra.

**4. Priemonės sprendimui įgyvendinti**

Nėra.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Nėra.

**6.Vykdytojai, įvykdymo terminai**

UAB „Molėtų švara“.